**FILIPINO 9**

**I.Pagkilala sa Salita: Basahin nang tama ang bawat salita.**

1. Cordillera 6. Pagkaganda-ganda
2. ikinabubuhay 7. Kasamaang-palad
3. kasa-kasama 8. nakamamangha
4. mabubusilak 9. kinaiinggitan
5. maisakatuparan 10. nakatawag-pansin

**II.Basahing mabuti ang teksto at sagutin ang bawat tanong. Isulat ang titik ng tamang sagot sagot sa iyong sagutang papel.**

**Ang Alamat ng Benguet Lily**

 Sa paglalakbay sa daang Halsema ng Cordillera sa lalawigan ng Benguet, makatawag-pansin ang mapuputi, mabubusilak at mababangong bulaklak na kung tawagin ay Benguet Lily. Nakamamanghang tingnan ang mga ito na kumakapit sa mababatong bangin ng kalye. Marami ang nais kumuha ngunit mahirap magawa.

 Noong unang panahon, may mag-asawang naninirahan sa isang kubo sa tabi ng bundok. Ang ikinabubuhay nila ay pagtatanim ng *dukto, pising* at iba pang gulay. Sila ay biniyayaan ng isang anak na babae na kasa-kasama nila sa kanilang gawain.

 Mahal na mahal ng mga magulang ang kanilang anak dahil siya ay masunurin at masipag. Siya ang kasiyahan nila at nagpapagaan ng kanilang loob sa nakapapagod na gawain sa *kaingin* araw-araw.

 Siya ay si Lilay, mahiyain ngunit mabait. Kinaiinggitan siya ng mga kapitbahay dahil sa kaniyang pambihirang kagandahan na katugma rin ng kaniyang pag-uugali. Sa mga pagtitipon, napapako ang lahat ng paningin sa kanya. Marami siyang tagahanga na nagsisikap lumigaw upang makasama siya sa buhay. Sa paglipas ng mga araw, lalo siyang gumaganda kaya’t naging bukambibig siya ng mga tao kahit sa ibang lugar.

 Isang araw, isang dayuhang lalaki ang nabihag sa kanyang kagandahan. Niligawan niya ang dalaga ngunit hindi siya nagugustuhan ni Lilay, gayundin ng kaniyang mga magulang. Nang malaman ng lalaki ang kaniyang kapalaran, nagbalak siya ng masama.

 Isang hapon, mag-isang umuwi ang dalaga. Sinalubong agad siya ng lalaki. Nabigla at natakot si Lilay, kaya bago maisakatuparan ng lalaki ang masamang balak, tumalon siya sa bangin at sa kasamaang palad, siya’y namatay.

Paglipas ng isang buwan, isang kakaibang halaman ang tumubo sa bangin kung saan tumalon si Lilay. Namulaklak ito ng pagkaputi-puti at pagkaganda-ganda na nagbabadya ng mga katangian ni Lilay. Mahigpit itong kumakapit sa bangin na wari’y may iniiwasan at nais mapag-isa. Tinawag itong Benguet Lily na tumutukoy sa pinakatampok na dilag ng kabundukan.

 Hanggang ngayon, para lamang sa mata ang natatanging bulaklak, walang makaaangkin at dito lamang sa kabundukan ng Benguet nabubuhay.

**Mga Tanong:**

1. Ang mapuputi, mabubusilak at mababangong bulaklak ay nakakatawag-pansin.

A) sampaguita C) orkidyas

B) Benguet Lily D) kamyas

1. Ang Benguet Lily ay angkop na sumasagisag sa *dilag ng kabundukan* dahil ito ay:
2. mapuputi
3. mabubulisak
4. kumakapit sa batuhan
5. tumutubo sa kabundukan
6. Ang kagandahan ni Lilay ay \_\_\_\_.

 A) kawangis ng araw

B) gaya ng Benguet

 C) katulad ng kanyang kalooban

1. naikukumpara sa kabundukan
2. Naging bukambibig ang kagandahan ni Lilay kahit sa ibang lugar.
3. madalas na pinagkakaabalahan
4. madalas na kinakatigan
5. madalas na pinag-uusapan
6. madalas na kinukumpara
7. Bakit kay Lilay napapako ang lahat ng paningin?
8. pinagsisikapan nilang ligawan siya
9. naiinggit sila sa kanyang kagandahan
10. ninanais nilang makasama siya sa buhay
11. hinahangaan nila ang kaniyang kagandahan